Fremkaldelse: Hansina Iversen og Julie Sass
Forfattere: Anna Vestergaard Jørgensen, Hansina Iversen, Julie Sass
Tidsskrift: periskop (2024-10-31)

зпсев

PERISKOP

PERISKOP

FORUM FOR KUNSTHISTORISK DEBAT

+9TP

Periskop: Forum for kunsthistorisk debat Nr. 32, 2024 'Færøsk kunsthistorie i dag'

Titel: 'Fremkaldelse: Hansina Iversen og Julie Sass' Forfatter(e): Anna Vestergaard Jørgensen Sidetal: 99-102

Titel: 'Værker og projekter kurateret af Hansina Iversen og Julie Sass' Sidetal: 103-109 Dato: 31.10.2024

DOI: 10.7146/periskop.v2024i32.150344

## Fremkaldelse

## Hansina Iversen og Julie Sass

I Den Danske Ordbog står der om fremkaldelse : '1. det at fremkalde en fi  lm; 2. det ved (taktfast) klappen og evt. hujen at få én eller fl  ere optrædende til igen at vise sig foran publikum og lade sig hylde efter en forestilling eller koncert; 3. det at få noget til at opstå.'

Som en del af temanummeret 'Færøsk kunsthistorie i dag' har vi inviteret færøske  Hansina  Iversen  (f.  1966)  og  danske  Julie  Sass  (f.  1971)  til  hver  især at udvælge et udsnit af den andens arbejder. Gennem de seneste 10 års tid har deres praksisser på forskellig vis berørt hinanden igennem udstillingsarbejde, der har fremkaldt kunstneriske forbindelser mellem egne og andre kunstneriske projekter. Hvor Julie Sass og Hansina Iversen først og fremmest er kunstnere med base i abstrakt maleri, så er det de to kunstnere som deltagere i og initiativtagere  til  kuratoriske  projekter,  denne  lille  tekst  fokuserer  på.  For  hvilken betydning har udstillinger for, hvilke kunsthistorier der kan skrives - for, hvem der kommer til syne, og på hvilke præmisser? Hvordan fungerer kuratering, med andre ord, som en slags fremkaldelse?

## Abstraktioner

I Hansina Iversens litografi Sepia (2017) er sort trykfarve malet direkte på den litografi   ske sten. Øverst i billedet kan man tydeligt følge penselføringen: en, to, tre, fi   re retningsændringer, før stregen forsvinder ud af papiret. Resten af billedets farvefl  ader er mere diff   use, og den sorte farve opløses i nuancer af grå, der fremhæver farven som væske. Den litografi  ske proces er i sig selv en form for billedfremkaldelse: Når trykpressen presser papiret mod den litografi  ske sten, oversættes arbejdsprocessen til et endeligt værk. I Uden titel 18/30 er processen stadig  synlig,  den er værket,  der  således  nok  er  abstrakt,  men  også  utroligt konkret som materiale, bevægelse, tilstedeværelse.

I  2018  var  værket  en  del  af  udstillingen En  kort  historie  om  abstraktion (Rønnebæksholm), hvor Julie Sass gav sit kuratoriske bud på en kunsthistorie om abstraktion. Ved siden af hang dels et kobbertryk af Sass selv, dels tre kalligrafi   sk  inspirerede værker af Henri Michaux (1899-1984). Som papirværkerne hang dér side om side, spejlede de hinandens afsøgning af det skarpt optegnede i  opløsning  -  og  omvendt.  Værkerne fremkaldte, med andre ord, æstetiske og formalistiske  komponenter  imellem  sig.  'Kunstnerne  har  ikke  nødvendigvis set hinandens værker, men eksemplerne viser, at der på tværs af tid og sted er visse  sammentræf i de kunstneriske eksperimenter', som Sass (2018, 36) har beskrevet mødet mellem Michaux og Iversen på Rønnebæksholms væg.

Også  hos  Hansina  Iversen  fi  nder  man  en  kunstnerisk-kuratorisk  praksis, hvor hele udstillingsrummet inddrages i en samlet iscenesættelse. I Speaking in Tongues (Møstings Hus, 2020), der blev lavet i samarbejde med Jóhan Martin Christiansen  (f.  1987),  belyste  Christiansens  installatoriske  værker  Iversens abstrakte malerier, der omvendt skabte en farveintens baggrund for oplevelsen af  installationerne  (Christiansen  og  Iversen  2020).  Udstillingen  trak  tråde tilbage til et tidligere udstillingsprojekt mellem Christiansen og Iversen: Lonely Hearts på Listahøllin i 2018. Her omfavnede Hansina Iversens maleriske praksis de rå værftslokaler snarere end omvendt. Som Mariann Enge (2018) skrev om udstillingen, '[…] fl  ytter Hansina Iversen maleriet ut av lerretsformatet og over i et veggmaleri som tar i bruk hele rommet - hele rommet er på sett og vis verket.'

Senere, i 2021, kuraterede Hansina Iversen årets Ólavsøkuframsýning (Olaiudstilling) på Listasavn Føroya. Det er en årlig udstilling, der siden 1948 har været afh   oldt  af  Listafelag  Føroya  (Færøernes  Kunstforening). Til 2021-udstillingen havde Hansina Iversen kurateret en udstilling-i-udstillingen med titlen Grøn eru grá hús . Den tog udgangspunkt i malerier af Ingálvur av Reyni (1920-2005) som en fejring af, at kunstneren ville være fyldt 100 år. Desuden var Julie Sass, Jóhan Martin Christiansen og Randi Samsonsen (f. 1977) inviteret til at bidrage med værker, der hang side om side med av Reynis. På sin vis var også denne udstilling en fortælling om abstraktion, men med av Reynis abstrakte kompositioner som omdrejningspunkt og ikke Julie Sass' praksis som udgangspunkt (som på Rønnebæksholm). Det var, selvfølgelig, en anden historie om abstraktion.

## Andre kunsthistorier

En velkendt trope i kunsthistorien er, at færøsk kunst er særligt forbundet til naturen. Eksempelvis skriver Lisbeth Bonde (2014, 36), at 'I Hansina Iversens værker er der et særligt lysspil eller nogle atmosfæriske stemninger, som jeg vil hævde, relaterer sig  til  den  færøske  natur.'  Og  på  Listasavn  Føroya  beskrives det, hvordan 'Færøske kunstnere har en stærk tradition for at male abstrakte og ekspressive landskaber', og at bl.a. Hansina Iversens malerier kan '[…] vække mindelse  om  organiske  former  fra  naturen'. 1   Selv  forklarer  Hansina  Iversen (citeret i Sass 2016, 6), hvordan det netop ikke er den færøske natur, der er afsæt for hendes værker:

Naturen  påvirker  og  omslutter  alt  her  på  Færøerne,  men  det  er  ikke  det, der  optager  mig.  Jeg  bliver  ikke  inspireret  af  naturen.  Jeg  er  optaget  af  en anden slags møder. Der er fl  ere, der forholder sig til alt det blå derude og det påskønner jeg,  men  i  forhold  til  mine  malerier  er  det  noget  helt  andet,  en anden farveskala simpelthen, der er spændende for mig.

Selvom Hansina Iversens værker ofte beskrives i en kontekst af færøsk kunsthistorie, med dens angiveligt særlige tilknytning til naturen, så er det altså også muligt  at  se  hendes  oeuvre  i  andre  kunstneriske  slægtskaber.  Udstillingsprojekter som En kort historie om abstraktion , Lonely Hearts , Speaking in Tongues og Grøn eru grá hús giver med andre ord vigtige alternative måder at møde de udstillede værker på, idet de bryder med en national ramme (eller overhovedet ikke interesserer sig for den).

## Forbindelser

At kuratering netop handler om det, der opstår mellem de udstillede genstande, er velbeskrevet i litteraturen. 'To consider the inbetweenness of things is thus to normalize an understanding of the material world as being constituted by movement and mediation', som Paul Basu (2017, 2) skriver. At anskue verden gennem det, der er imellem, betyder med andre ord at bemærke bevægelser og skiftende betydninger i og mellem genstande. Men udstillinger forgrener sig også og får betydning uden for udstillingsrummet, efter at udstillingen er lukket.

Udstillingen Grafi   ske  forbindelser (2014)  er  et  godt  eksempel  på,  hvordan udstillinger  vokser.  Udstillingen  blev  til  på  initiativ  fra  Jonas  Hvid  Søndergaard og var kurateret af Kinna Poulsen i samarbejde med det grafi  ske værksted Steinprent i Tórshavn og blev vist på Vendsyssel Kunstmuseum, Kastrupgårdsamlingen og Nordens Hus på Færøerne. Her blev der vist værker af en række af de danske kunstnere, der havde arbejdet med Steinprent, herunder Julie Sass. Hansina Iversen deltog godt nok ikke selv på udstillingen, men hun og Julie Sass fortæller,  at  det  var  i  forbindelse  med  udstillingen  -  der  således  både  skabte æstetiske og mellemmenneskelige forbindelser - at de første gang lærte hinandens værker at kende. 2  I sin åbningstale til udstillingen påpeger Kinna Poulsen (2015), hvordan udgangspunktet for udstillingen var en udforskning af litografi som medie, men at de væsentligste 'forbindelser' i udstillingen egentlig var de mellemmenneskelige: mødet med nye mennesker, praksisser og værker for både tilrejsende kunstnere og de, der er bosiddende i Tórshavn - samt de nye samarbejder, nogle af disse forbindelser medførte.

På en udstillingsplakat til udstillingen Black Fog Rising (Steinprent, 2019) har Julie Sass synliggjort de forbindelser, en udstilling udgør. Hun er ikke selv til stede på plakaten, men hendes værker bliver vist frem af en række af de personer, der var involveret i udstillingen, direkte og indirekte. Yderst til venstre holder Hansina Iversen et værk, ved siden af Jan Andersson fra Steinprent. I midten, iført en sort frakke, holdes en snor oppe af Kinna Poulsen, der netop kuraterede forbindelsen.  På  plakaten  bliver  de  netværk,  som  udgør  en  udstilling,  synliggjort. Den er i sig selv en fremkaldelse af det, der normalt er usynligt i udstillingsrummet.

## Noter

- 1 'Form og farver', udstillingstekst, Tórshavn: Listasavn Føroya, u.d. (besøgt marts 2023).
- 2 Samtale med Hansina Iversen og Julie Sass, 26/2 2024.

## LITTERATUR

- Basu, Paul. 2017. 'The Inbetweenness of Things'. I The Inbetweenness of Things. Materializing Mediation and Movement between Worlds , red. Paul Basu. London: Bloomsbury Academic.
- Bonde, Lisbeth. 2014. 'Hansina Iversen - en visuel opdagelsesrejsende'. I Hansina Iversen: 'Anything is a Mirror' (udstillingskatalog), 29-46. Tórshavn: Listasavn Føroya.
- Christiansen, Jóhan Martin og Hansina Iversen. 2020. 'If we speak in tongues, will anyone understand?'. Interview af Theodor Eli Dam Olsen. Online: https://www.idoart.dk/blog/if-wespeak-in-tongues-will-anyone-understand (sidst besøgt 2. marts 2024).
- Enge, Mariann. 2018. 'Når livet gir deg citroner'. Online: https://kunstkritikk.no/nar-livet-gir-degsitroner/ (sidst besøgt 6. marts 2024).
- Sass, Julie. 2016. 'Works that work'. I Dissonant Thought: Hansina Iversen (udstillingskatalog), 6-7. København: Nordatlantens Brygge.
- Sass, Julie. 2018. 'En spiral af muligheder - om abstraktionens uendelighed'. Interview af Rebecca Vestervang Chong. I En kort historie om abstraktion (udstillingskatalog), 31-40. Næstved: Rønnebæksholm.

- Hansina Iversen: Sepia, 2017. Litografi   lavet i Steinprent . © Hansina Iversen. &lt;
- Julie Sass: Uden titel, 2023 (udgivet i samarbejde med Steinprent til udstillingen Vandretilstande). Heliografi  , litografi   på 300g gråt syrefrit italiensk papir, ca. 76x56 cm . © Julie Sass. &lt;
- Julie Sass på Steinprent, Tórshavn, 2023 © Steinprent/Sass. &lt;

Til de følgende sider har Hansina Iversen og Julie Sass udvalgt en håndfuld af hinandens værker og projekter, som de fi  nder særligt interessante, og hvor slægtskabet mellem de to kunstnerskaber kommer til udtryk STEINPRENT

En kort historie om abstraktion (udstillingsfoto), kurateret af Julie Sass, Rønnebæksholm, Næstved, 2018. Fra venstre til højre: Julie Sass, Uden titel (efterbillede, mørk) , 2018; Julie Sass, Uden titel (tredeling, sprækker), 2018; Sonja Ferlov Mancoba, Masken , 1977; Julie Sass, Uden titel (S.J. Tribute, brun), 2018. Foto: David Stjernholm.

Julie Sass: Plakat til udstillingen Black Fog Rising, Steinprent, Tórshavn, 2019. Jan Andersson, Hansina Iversen, Eyvind Akraberg Hansen, Kinna Poulsen, Mathilde Rude, Randi Samsonsen, Louise Aakerman Nielsen, Frida Mattras Brekku, Dagmar Malena Winter. Foto: Bardur Eklund.

Hansina Iversen: Udsmykning af

Løgtingiö (Lagtingshuset), 2006.

Silketryk på glas og udskåret

bullseye glas. © Hansina Iversen.

Foto: Torben Eskerod.

Hansina Iversen: Udsmykning af Løgtingið (Lagtingshuset), 2006. Silketryk på glas og udskåret bullseye glas. © Hansina Iversen. Foto: Torben Eskerod.

Hansina Iversen og Jóhan Martin Christiansen: Speaking in Tongues (udstillingsfoto), Møstings Hus, 2020. © Hansina Iversen og Jóhan Martin Christiansen. Foto: Torben Eskerod.

Grøn eru grá hús (udstillingsfoto), kurateret af Hansina Iversen, Listasavn Føroya, Tórshavn, 2021. Fra venstre til højre: Julie Sass: Modelleret maleri, 2021 (forskellige medier på bomuld, 160x140 cm); Ingálvur av Reyni: Kurpali (Lille værelse), 1961 (100x140 cm). Foto: Julie Sass.

Julie Sass: Collage Painting, 2021. Akryl og pigment på bomuldslærred, 160x140 cm. © Julie Sass. Foto: Erling Lykke Jeppesen.

Hansina Iversen: Purple Rain, 2023. Olie og airbrush på lærred, 160x150 cm. © Hansina Iversen Foto: Finnur Justinussen.